Bejaarde in Reddersburg oorval – praag.co.za — 20 jaar jonk!
Polisiewoordvoerder, Ikobeng Hlubi, sê nog niemand is in hegtenis geneem nie nadat die 73-jarige Marie de la Rosa Sondagoggend kort na 12:00 in haar slaapkamer geluide gehoor en 'n man met 'n flitslig gesien het.
Hy het 'n skerp voorwerp soortgelyk aan 'n deel van 'n skaapskêr teen haar keel gehou en geld geëis. Volgens Hlubi het die booswig De la Rosa se bankkaart en die PIN-kode vir die kaart geëis. Hy het ook juwele en haar selfoon gesoek. Die man het vermoedelik te voet gevlug.
De la Rosa se seun John het gister aan OFM-nuus gesê altesaam vier ontrekkings is kort na die voorval uit sy ma se rekening gemaak.
Volgens hom is sy ma fisiek ongedeërd maar erg getraumatiseerd na die voorval. Hy sê dit is die tweede aanval op 'n bejaarde vrou op die dorp verlede week.
Skrywer praagGepubliseer op 15 Junie 2015 Kategorieë Nuus, Suider-AfrikaSleutelwoord aanvalle, bejaarde, etniese suiwering, misdaad, Reddersburg, Vrystaat